b"\n_START_ARTICLE_\nGAZ-M20 Pobeda\n_START_PARAGRAPH_\nGAZ-M20 Pobeda (\xd0\x93\xd0\x90\xd0\x97-\xd0\x9c20 \xd0\x9f\xd0\xbe\xd0\xb1\xd0\xb5\xd0\xb4\xd0\xb0)\xc2\xa0\xe2\x80\x93 keleivinis lengvasis automobilis, gamintas Taryb\xc5\xb3 S\xc4\x85jungoje GAZ gamyklos 1946\xe2\x80\x931958\xc2\xa0m. Modelis taip pat buvo licensijuotas lenk\xc5\xb3 FSO automobili\xc5\xb3 gamyklai._NEWLINE_Pirmoji Pobeda buvo pagaminta Taryb\xc5\xb3 S\xc4\x85jungoje vyriausiojo in\xc5\xbeinieriaus Andrei A. Liphart. \xc5\xbdodis \xd0\xbf\xd0\xbe\xd0\xb1\xd0\xb5\xd0\xb4\xd0\xb0 rei\xc5\xa1kia 'pergal\xc4\x97', ir pavadinimas buvo pasirinktas ne atsitiktinai. Pirmieji automobilio bandymai buvo atliekami GAZ (\xd0\x93\xd0\x90\xd0\x97) gamykloje 1943\xc2\xa0m., kai Taryb\xc5\xb3 S\xc4\x85jungos pergal\xc4\x97 Antrajame pasauliniame kare \xc4\x97m\xc4\x97 ry\xc5\xa1k\xc4\x97ti. V\xc4\x97liau pati gamykla buvo subombarduota, ta\xc4\x8diau darbas nenutr\xc5\xabko._NEWLINE_Pirmasis prototipas buvo paruo\xc5\xa1tas 1944\xc2\xa0m. lapkri\xc4\x8dio 6 d., ir buvo nutarta prad\xc4\x97ti j\xc4\xaf gaminti. 1946\xc2\xa0m. bir\xc5\xbeelio 21 d. pirmasis GAZ-M20 buvo pagamintas ir s\xc4\x97kmingai eksportuotas TSRS, o dizainas buvo licenzijuotas lenk\xc5\xb3 FSO gamyklai Var\xc5\xa1uvoje 1951\xc2\xa0m. pr. Keli modeliai buvo surinkti Pchenjane, \xc5\xa0iaur\xc4\x97s Kor\xc4\x97joje.\n_START_SECTION_\nPobedos privalumai\n_START_PARAGRAPH_\nPobeda buvo pirmasis tarybinis automobilis tur\xc4\x97j\xc4\x99s elektrinius valytuvus (automobiliai prie\xc5\xa1 tai tur\xc4\x97jo pneumatinius arba mechaninius valytuvus), mirksin\xc4\x8dius pos\xc5\xabki\xc5\xb3 signalus, elektrin\xc4\xaf \xc5\xa1ildytuv\xc4\x85 ir AM bang\xc5\xb3 radij\xc4\x85. Pobedos aptakus korpusas be i\xc5\xa1siki\xc5\xa1usi\xc5\xb3 sparn\xc5\xb3, \xc5\xbeibint\xc5\xb3, pakoj\xc5\xb3 buvo to meto naujov\xc4\x97\xc2\xa0\xe2\x80\x93 nedaug tuometini\xc5\xb3 automobili\xc5\xb3 pasaulyje tur\xc4\x97jo tokius k\xc4\x97bulus."